## Rješenje Agencije za nadzor mirovinskih fondova i osiguranja, klasa: UP/I 034-04/04-01/27, urbroj: 383-01-04-10 od 7. rujna 2004.

### NN 133/2004 (24.9.2004.), Rješenje Agencije za nadzor mirovinskih fondova i osiguranja, klasa: UP/I 034-04/04-01/27, urbroj: 383-01-04-10 od 7. rujna 2004.

# AGENCIJA ZA NADZOR MIROVINSKIH FONDOVA I OSIGURANJA

2384

Na
temelju odredbi članaka 27., 79. stavak 3. i 98. Zakona o obveznim i
dobrovoljnim mirovinskim fondovima (»Narodne novine« br. 49/99 i 63/00), članka
36. stavak 5. Zakona o izmjenama i dopunama Zakona o obveznim i dobrovoljnim
mirovinskim fondovima (»Narodne novine« br. 103/03), članka 2. Pravilnika o
izdavanju odobrenja za rad mirovinskog društva (»Narodne novine« br. 85/01), članka
4. stavak 3. i članka 5. Pravilnika o obavljanju poslova banke skrbnika
(»Narodne novine« br. 65/01 i 47/03), odlučujući o zahtjevu za odobrenje za
rad, Croatia osiguranje mirovinskog društva za upravljanje dobrovoljnim
mirovinskim fondom d.o.o., Agencija za nadzor mirovinskih fondova i osiguranja
(u daljnjem tekstu Agencija), donosi

## RJEŠENJE

1. Daje se odobrenje za rad Croatia osiguranju
mirovinskom društvu za upravljanje dobrovoljnim mirovinskim fondom d.o.o., za
osnivanje i upravljanje Zatvorenog dobrovoljnog mirovinskog fonda SINDIKATA
POMORACA HRVATSKE.

2. Daje se odobrenje Croatia osiguranju mirovinskom
druš­tvu za upravljanje dobrovoljnim mirovinskim fondom d.o.o., na izbor banke
skrbnika, Hrvatske poštanske banke d.d., Zagreb.

O b r a z l o ž e n j e

Croatia
osiguranje mirovinsko društvo za upravljanje dobrovoljnim mirovinskim fondom
d.o.o., podnijelo je svojim dopisima od 07. i 26. srpnja 2004., te 01. i 06.
rujna 2004., zahtjev za izdavanje odobrenja za rad Zatvorenog dobrovoljnog
mirovinskog fonda SINDIKATA POMORACA HRVATSKE.

Uz
zahtjev su priložili:

–
Izjavu o dokumentima iz članka 21. Zakona o obveznim i dobrovoljnim mirovinskim
fondovima,

–
Odluku o osnivanju Fonda,

–
Ugovor o osnivanju i upravljanju Fondom,

–
Odluku Pokrovitelja o visini uplate,

–
Odluku o načelima ulaganja Fonda,

–
Statut fonda,

–
Informativni prospekt Fonda,

–
Ugovor s bankom skrbnikom sukladno odredbi članka 79. Zakona,

–
Informacije o banci skrbniku,

–
Procjenu dinamike upisa broja članova mirovinskog fonda koji bi mogli
pristupiti fondu u prve dvije godine.

Postupajući
sukladno odredbama članka 27. Zakona o obveznim i dobrovoljnim mirovinskim
fondovima (u daljnjem tekstu Zakon) i članka 36. stavak 5. Zakona o izmjenama i
dopunama Zakona o obveznim i dobrovoljnim mirovinskim fondovima (u daljem
tekstu Izmjene zakona), Savjet je na sjednici održanoj 07. rujna 2004. utvrdio
da je zahtjev osnovan, pa je odlučeno kao u točki 1. izrijeke ovog Rješenja.

Na
istoj sjednici Savjet je odobrio izbor banke skrbnika, Hrvatske poštanske banke
d.d., Zagreb, te odobrio Ugovor o skrbništvu nad imovinom fonda, pa je
primjenom od­red­be članka 79. stavka 3. gore citiranog Zakona, odlučeno kao u
točki 2. izrijeke ovog Rješenja.

UPUTA
O PRAVNOM LIJEKU

Rješenje
je konačno. Protiv ovog Rješenja nezadovoljna stranka može pokrenuti upravni
spor u roku 30 dana od dana dostave.

Klasa:
UP/I 034-04/04-01/27

Urbroj:
383-01-04-10

Zagreb,
7. rujna 2004.

Ravnatelj
**dr. sc. Dragan Kovačević**, v. r.

Rješenje, NN 133/2004-2384